CELEX: 32021D1989
Language: el
Date: 2021-11-15 00:00:00
Title: Απόφαση (ΚΕΠΠΑ) 2021/1989 του Συμβουλίου της 15ης Νοεμβρίου 2021 για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα ενόψει της κατάστασης στη Λευκορωσία

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/8
               
            
         ΑΠΟΦΑΣΗ (ΚΕΠΠΑ) 2021/1989 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα ενόψει της κατάστασης στη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Οκτωβρίου 2012, το Συμβούλιο εξέδωσε την απόφαση 2012/642/ΚΕΠΠΑ (1) σχετικά με περιοριστικά μέτρα κατά της Λευκορωσίας.
                  
               
                     (2)
                  
                  
                     Στις 24 Ιουνίου 2021, το Συμβούλιο εξέδωσε την απόφαση (ΚΕΠΠΑ) 2021/1031 (2), η οποία τροποποίησε την απόφαση 2012/642/ΚΕΠΠΑ, για να θεσπίσει ορισμένους οικονομικούς περιορισμούς, συμπεριλαμβανομένης της απαγόρευσης παροχής ασφάλισης και αντασφάλισης στην κυβέρνηση της Λευκορωσίας, καθώς και στους δημόσιους φορείς και οργανισμούς της.
                  
               
                     (3)
                  
                  
                     Εν προκειμένω, ενδείκνυται η εισαγωγή ορισμένων εξαιρέσεων στην απαγόρευση παροχής ασφάλισης και αντασφάλισης στην κυβέρνηση της Λευκορωσίας, καθώς και στους δημόσιους φορείς και οργανισμούς της.
                  
               
                     (4)
                  
                  
                     Απαιτείται περαιτέρω δράση της Ένωσης για την εφαρμογή ορισμένων μέτρων.
                  
               
                     (5)
                  
                  
                     Η απόφαση 2012/642/ΚΕΠΠΑ θα πρέπει, κατά συνέπεια, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 2ι της απόφασης 2012/642/ΚΕΠΠΑ αντικαθίσταται από το ακόλουθο κείμενο:
            
               
                  «Άρθρο 2ι
                  
                     1.   Απαγορεύεται η παροχή ασφάλισης ή αντασφάλισης:
                     
                                 α)
                              
                              
                                 στην κυβέρνηση της Λευκορωσίας, καθώς και στους δημόσιους φορείς, εταιρείες και οργανισμούς της· ή
                              
                           
                                 β)
                              
                              
                                 σε οποιοδήποτε φυσικό ή νομικό πρόσωπο, οντότητα ή φορέα ενεργεί εξ ονόματος ή κατ’ εντολή νομικού προσώπου, οντότητας ή φορέα αναφερόμενου στο στοιχείο α).
                              
                           
                  
                     2.   Οι απαγορεύσεις της παραγράφου 1 δεν εφαρμόζονται στην παροχή υποχρεωτικής ασφάλισης ή ασφάλισης αστικής ευθύνης σε πρόσωπα, οντότητες ή φορείς της Λευκορωσίας όταν ο ασφαλιζόμενος κίνδυνος βρίσκεται στην Ένωση, ούτε στην παροχή ασφάλισης σε διπλωματικές ή προξενικές αποστολές της Λευκορωσίας στην Ένωση.
                  
                  
                     3.   Οι απαγορεύσεις της παραγράφου 1 δεν θίγουν την εκτέλεση συμβάσεων που έχουν συναφθεί πριν από τις 25 Ιουνίου 2021, ή παρεπόμενων συμβάσεων αναγκαίων για την εκτέλεση των εν λόγω συμβάσεων.».
                  
               
            
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα εν όψει της κατάστασης στη Λευκορωσία (ΕΕ L 285 της 17.10.2012, σ. 1).
         
            (2)  Απόφαση (ΚΕΠΠΑ) 2021/1031 του Συμβουλίου της 24ης Ιουνίου 2021 για την τροποποίηση της απόφασης 2012/642/ΚΕΠΠΑ σχετικά με περιοριστικά μέτρα εν όψει της κατάστασης στη Λευκορωσία (ΕΕ L 224 I της 24.6.2021, σ. 15).